
/Кратка  стенограма/ 


ОТНОСНО:  Разговорите  с  др.  Волфганг  Муц  -  зам. -началник  Отдел 

АМ  при  разузнавателното  управление  на  ЩС  -  ГДР  по 

време  на  пребиваването  му  в  България  от  16-19.9. 1986г. 

Още  на  първата  среща,  преди  да  започнем  разговорите  по 
проекто-плана  и  другите  въпроси  от  взаимен  интерес,  др.  Муц  ни 
предаде  материалите:  -  брошура  за  ВКР  и  документ  от  Института  по 
политически  науки: 

1.  Благодарих  за  материалите,  които  ни  изпратиха  напос¬ 
ледък  немските  другари  за  "Блокадата  на  Берлин".  ^ 

Обсъвдайки  издаването  на  поредицата  от  книг»м^ "ФРОЙД", 
се  договорихме  да  им  изпратим  предварително  плана  на  третата 
книга,  за  да  ни  подготвят  някои  материали  за  НАТО  до  1981  година. 

Муц  ни  информира,  че  те  имали  хубави  разработки  за  про¬ 
тиворечията  между  САЩ  и  Западна  Европа  /ФРГ-САЩ/  в  икономическа¬ 
та  политическата  и  военната  област,  включително  и  по  въпросите 
на  "Звездните  войни".  Тези  разработки  ще  ни  бъдат  изпратени. 

Немските  другари  издали  книга  за  ИСО,  в  която  засягали 
икономическия  ефект  на  този  въпрос.  Публикувана  от  името  на  кон¬ 
сервативно-националистически  позиции;  немците  не  трябва  да  бъдат 
оставени  да  бъдат  изнудени  от  американците. 

2.  По  Специалните  органи  и  ДНС 

АМ  "ОГЛЕДАЛО" 

Муц  ни  предаде  един  екземпляр  ат  кнвглш,  която  са  изда¬ 
ли  в  Индия  "  АЛ4Р  _ ".предназначена 

за  разпространение  по  време  на  конференцията  в  Хараре. 

Наред  с  информацията,  която  съдържа  книгата,  е  даден 
списък  на  300  разузнавачи  на  ЦРУ.  Американците  са  закупили  600 
броя  от  издателството. 

Договорихме  се  за  съвместни  действия  за  разширяване 
ефекта  от  мероприятието  като  се  използуват  нашите  възможности 
в  Сирия  и  Бейрут  за  нови  публикации  на  извадки  от  книгата  в  СМИ 
и  издания,  които  ние  подготвяме. 

3.  По  АМ  "КРИЗА” 

Информирахме  Муц  за  забележките,  които  имаме  към  англий¬ 
ския  текст  и  му  ги  предадохме  в  писмен  вид. 

Документът  е  подходящ  за  използуване  в  книгата,  която 
пише  "Сребрин".  /"Тайните  и  явни  войни"/. 

4.  Изпълнение  задълженията  от  миналия  план. 

а/  АМ  "ЛАБИРИНТ"  /"ШВАРЦ"/ 

Муц  ни  предаде  немски  документ,  в  който  е  изложен  опита 
за  вмешателство  във  вътрешните  работи  на  Гърция. 

Цел:  Да  се  засили  недоверието  между  Гърция  и  ФГР. 

Документът  е  разработен  на  базата  на  секретни  материали. 

Реализация  по  наши  канали. 

Договорихме  се, документът  да  бъде  доведен  по  закрит  ка¬ 
нал  на  ПГУ-ДС  до  ПАСОК  и  Папандреу,  а  след  това  се  осигури  пуб¬ 
ликация. 

Авторът  -  професор,  действителна  личност,  професор  в 
университета  на  въоръжените  сили  и  виеше  военно  училище  за  полити 
ка. 

Муц  ни  информира,  че  Ю.  Рот  е  написал  една  интересна  кни 
га  за  търговията  с  оръжие.  Обеща  да  ни  изпрати  екземпляр. 

б/СПЕЩАЛНИ  ОРГАНИ 

Дадохме  на  Муц  2  бр.  от  книгата  -"  Възход  и  падане1*  на 
българската  връзка "./Из да де на  в  САЩ/.  Другарите  действуват  за  из¬ 
даване  на  книгата  в  ГДР. 

в/  По  "ЧАЙКА" 

Предадохме  материали  за  арестуване  западно-германски 
граждани  в  Гърция,  на  немски  език.  Към  тях,  обаче  липсват  ориги- 

налите.  Не  е  ясно  какво  искаме  от  немските  другари. 

Можем  да  извличаме  повече  данни  от  информациите  за  Гър¬ 
ция.  Трябва  да  се  пазят  източниците.  Трябва  да  се  продължи  рабо¬ 
тата  за  изготвяне  документ  по  "ЧАЙКА".  Нуждна  е  постоянна  и  пре¬ 
цизна  работа  от  наша  страна. 

Целта  ни  трябва  да  бъде  ясна  -  разкриване  координацията 
между  специалните  органи  на  ФРГ  и  Турция  срещу  Гърция. 

г/  Муц  съобщи,  че  вече  са  реализирали  нашия  документ  на 
турски  език.  Още  веднъж  са  го  изпратили  чрез  една  своя  оперативна 
връзка  в  Западен  Берлин  в  турски  кръгове.  Лансирането  станало  по 
два  канала. 

Отново  стана  дума  за  някаква  разработка  за  МОССАД,  която 
Муц  смята,  че  ни  е  била  изпратена  преди  1-2  години  за  публикуване 
от  нас  в  Бейрут,  Дамаск  или  друго  място.  Не  се  оказа  да  сме  я  полу¬ 
чавали.  Муц  обеща  отново  да  ни  изпрати  .екземпляр  от  материала. 

5.  Обсъдихме  възможностите  да  се  проведе  съвместно  АМ- 

"ЦРУ  -  Ватикана"  -  продължение  на  акцията  за  ,  коя¬ 

то  да  се  включи  в  плана  за  следващата  година.  Ще  показва  как  ЦРУ 
оказва  влияние  върху  Ватикана. 

Реализация  -  вероятно  чрез  "ЛОРЕНЦО". 

Обещахме  да  изпратим  копие  от  статията  на  "Лоренцо"  в 
сп. "Пролетарска  идеология"  с  оглед  ,  немските  другари  да  определят 
насоките  на  материала,  който  ще  подготвят. 

6.  По  съвместната  акция  срещу  Ватикана,  договорена  в  Бу¬ 
дапеща.  Муц  ни  информира,  че  вършат  проучвателна  работа  на  факти¬ 
ческото  положение.  Търсят  от  една  страна  пунктове  за  разобличаване 
на  Ватикана  и  от  друга  -  за  подкрепа  на  реалистичното  мислене. 

От  тук  мястото  и  ролята  на  немския  епископат.  Оперативният  отдел 
е  започнал  да  се  занимава  с  тази  проблематика.  Работят  над  мате¬ 
риала  -"Немския  епископат  и  Ватикана". 

Ние  информирахме  за  нашата  работа  по  съвместната  акция. 

7.  По  акция  "СПИН" 

Муц  съобщи,  че  по  проблема  работят  съвместно  с  оператив¬ 
ния  отдел.  Направили  са  голяма  разработка  с  научна  стойност. 

Акцията  заемала  значителна  част  от  АМ  на  отдела. 


Ще  ни  изпратят  цялата  документация.  Необходимо  е  да  съг¬ 
ласуваме  в  бъдеще  цялата  няша  дейност  по  този  проблем.  Интересно 
ще  бъде  да  се  намери  български  учен,  който  да  подкрепи  тезата  на 
немския  професор. 

Материалите  ще  бъдат  на  английски,  а  резюмето  на  немски 

език. 

И./т.4/~  АКЦИЯ  п  ЕКСТРЕМ" 

Дел:  -  създаване  на  недоверие  мевду  турското  правител¬ 
ство.*^  6ЙЯГ 

'Същност:  -  Позив,  с  който  се  призовава  към  ограничаване 
на  чужденците,  за  дискредитиране  на  живеещите  във  ФРГ  турци. 

III. /т. 5/  -  "ШИТА"  ... 

-:"ЧАЙКА"  ...  -  Другарите  от  ГДР  разработват 

по  1  документ  годишно. 

-  "ВЕЗУВИЙ"  ... 

-  "ТАРАНТУЛ  /ТАРАНТЕЛ/  -  (ПАЯК) 

МУЦ:  -  По  връзките  на  тайните  служби  с  терористическите 
организации.  Да  се  подготвят  и  проведат  документални  акции.  Про¬ 
учвания  от  двете  страни.  Разменят  се  обработените  данни  и  си  пома¬ 
гаме  в  двустранното  реализиране  на  мероприятията. 

Показанията  на  Тидге! 

Издаване  на  брошура  във  Франция  -  авторът  е  французин, 
на  когото  е  даден  материала. 

Немските  другари  участвуват  с  техен  агент,  който  води  съ¬ 
дебен  процес  със  службите  на  ЕНД,  който  на  базата  на  конкретни 
случаи  иска  да  покаже,  че  КРО  са  организирали  терористически  акции. 

Съзнателно  организирания  държавен  тероризъм  става  по-ва¬ 
жен  и  по-опасен  от  открития  тероризъм. 

Обсъдихме  с  Муц  нашироко  въпроса  за  тероризма  и  задачите, 
които  произтичат  за  нас  в  по-широк  аспект,  в  т.ч.  и  убийството  на 
Палме. 

Според  немските  другари,  убиецът  на  Палме  произхожда 
от  средите  на  Лейбъристката  партия  на  САЩ.  Европейското  бюро  на 
тази  партия  било  в  Швеция,  не  е  далеч  от  мястото  на  произшест¬ 
вието.  В  Швеция  са  арестували  човек  на  тази  партия.  Немците  са 
изработили  документ  и  провели  една  акция,  с  която  показват,  че 
американците  са  организатори  и  извършители  на  убийството  на  Палме. 


Във  връзка  с  тероризма  обсъдихме  и  възможностите  за 
разобличаване  и  на  турските  специални  служби  и  терористически 
организации. 

Предмет  на  разискване  бе  и  ТИТ  /Турски  отмъстителни 
бригади/.  Муц  смята,  че  трябва  да  разработим  една  схема  на  дей¬ 
ствията  на  ТИТ,  по  образец  на  това,  което  направихме  за  Агджа. 
Логистиката  ще  направят  немските  другари.  /Схема,  точен  план  за 
действие  на  даден  терористически  акт/. 

ЩАХЕР  -  Лансиране  документ  сред  работническите  среди. 
Малка  акция  в  Зап. Германия,  но  успешна,  може  да  послужи  за  разши¬ 
ряване  ефекта  в  други  страни. 

Мероприятието  може  да  се  допълва  с  нови  моменти.  Неббхо- 
димо  е  събирането  на  изрезките  от  вестниците. 

11ШАРЦ  -/Гърция/  -  Документална  акция  за  разобличаване 
на  десни  гръцки  политици,  които  е  възможно  да  са  сътрудничили  с 
немските  фашисти.  Българската  страна  отговаря  за  лансирането  им. 

Проверки  по  немските  архиви. 

Примерът  с  АМ  "КВЕСТОР”  е  твърде  поучителен  за  успешно 
проведена  акция  по  тази  операция. 

Българската  страна  трябва  да  изпрати  имена  на  гръцки  по¬ 
литици,  родени  в  началото  на  двадесетте  години  за  проверка  по 
архивите. 

Наши  предложения 

Писмото  на  Йозал  до  посланика  на  САЩ  в  Турция  /наш  доку¬ 
мент/,  в  което  се  показва,  че  американците  помагат  в  изборите  на 
дясна  турска  партия. 

Договорихме  се,  да  изпратим  писмото  на  немските  другари 
с  обяснение  и  идеи  -  как  да  се  вплете  в  някакъв  немски  документ. 

За  предпочитане  е  да  бъде  в  превод  на  немски  и  руски  език. 

По  РСЕ  -  договорихме  се  да  си  разменяме  Информация  от 
взаимен  интерес. 

По  ТУРЦИЯ  -  ние  поставихме  въпроса  за  използуване  възмож¬ 
ностите,  които  предоставя  Европейския  парламент  за  разобличаване 
на  Турция  в  масово  нарушаване  на  човешките  права. 

Немските  другари  приеха  да  ни  оказват  помощ  посредством 
своите  връзки  и  агентура,  да  ни  изпращат  информация,  публикации  в 
Зап. Германия  по  нарушаване  правата  на  човека. 


Ще  изготвят  едно  обобщение  на  нарушенията  на  правата 
на  човека  и  по  други  теми  с  обща  насоченост. 

Наше  мнение 

По  легендиране  на  някои  наши  съвместни  или  самостоятелни 

акции. 

Когато  немските  друг.ари  публикуват  документални  и  други 
материали  в  издания  на  Зап. Германия,  като  използуват  свои  закрити 
канали,  биха  могли  да  се  позовават  на  турски  източници  от  Брюксел. 
В  Общия  пазар  и  НАТО  турците  имат  политици  с  ранг  -  посланици. 

Може  да  се  излезе  от  името  на  турчин,  който  да  не  си  казва  името. 
По  такъв  начин  може  да  се  реализира  и  турски  документ.  Там  има 
голям  обмен  на  документи.  Правдоподобно  ще  бъде  ,  такива  докумен¬ 
ти  да  излизат  от  Брюксел. 

Муц  подхвърли  идеята,  не  само  да  се  търсят  пътища  и  въз¬ 
можности  за  дискредитиране  на  Турция  в  Ел. Изток,  като  се  показва 
сътрудничеството  мезду  Турция,  САЩ  и  Израел, но,  което  е  още  по- 
важно  и  може  да  има  по-голям  ефект,  е  да  се  обвързва  турската 
проблематика  с  южно-африканската  проблематика,  т.е.,  посредством 
Израел  -  Турция  тясно  сътруднича**»  с  ЮАР.  Публикации  или  дру¬ 
ги  АМ  биха  могли  да  се  осъществят  във  ФРГ,  тъй  като  там  имало  ши¬ 
роки  леви  сили,  които  се  занимават  изключително  с  проблеми  на 
Южна  Африка  и  Апартейда. 

Те  издавали  списания,  книги  и  други  материали.  Немските 
другари  имали  сред  тях  оперативни  връзки. 

Аргументи:  вкарването  на  Турция  в  тази  работа,  като 
най-реакционната  страна  в  района,  може  да  даде  международно  отра¬ 
жение.  За  това  е  необходимо  сериозно  и  задълбочено  изучаване  на 
въпроса . 

За  теоооистическия  акт  в  Синагогата  в  Истанбул 
Идея  •  с  документална  акция  да  се  покаже,  че  турците  са 
знаели  за  готвещия  се  акт  и  са  съобщили  на  американците,  които 
са  наредили  да  не  се  занимават.  Да  оставят  нещата  да  се  развиват, 
за  да  се  заловят  повече  данни  за  терористическите  организации, 
т.е.  прави  се  това,  което  е  полезно  за  САЩ  във  вреда  на  арабите 
и  косвено  срещу  Израел. 


ЗАБЕЛЕЖКА:  Английският  журналист  ЗррТОЛ/  ЛТРР 

е  написал  книга:  "Ние  и  немците"  в  която 
разкрива  работата  на  англичаните  в  областта 
на  АМ  срещу  Германия.  Прогнозирането  е  било 
много  силно.  Предвидили  са  добре  събитията. 

В  книгата  се  дават  примери  за  това  как  трябва  да  се  пра¬ 
вят  АМ.  Муц  съобщи,  че  всеки  ОР  от  отдела  за  АМ  е  бил  длъжен  да 
прочете  тази  книга  при  постъпване  на  работа.  Той  обеща  да  ни  из¬ 
прати  книгата. 

Муц  заяви,  че  за  тях  прогностичната  и  аналитичната  рабо¬ 
та  заема  съществено  място  в  цялостната  дейност  на  отдела. 

АМ  "ЛЕТЕЦ"  /Кипър/ 

Трябва  да  проучим  всички  нови  факти  и  данни  снж>  мероприя¬ 
тието,  чрез  агентура  и  по  друг  начин.  Ще  се  информираме  взаимно 
за  това,  което  получим  и  за  нашите  намерения. 

По  СПИН  / _ / 

Немците  могат  да  изпратят  човек,  с  когото  да  разискваме 

въпроса . 

ПО  ИКОНОМИЧЕСКИТЕ  ВЪПРОСИ 

Немците  са  създали  реферат  по  икономическите  въпроси 
от  2  ОР.  Имат  възможности  да  поместват  всякакви  материали  по  ико¬ 
номическите  проблеми.  С  тяхна  помощ  се  издава  списание,  екземпляр 
от  което  ще  ни  изпратят,  за  да  видим  какви  материали  намират  мяс¬ 
то  на  страниците  му. 

Опит  на  немските  другари 

По  съгласуване  на  мероприятията  с  ЦК. 

Отделът  за  АМ  има  връзка  със  секретаря  по  пропагандата. 
Когато  е  необходимо  се  обаждат  към  другите  завеждащи  отдели. 

Акцията  по  СПИН  била  съгласувана  и  със  завеждащ  отдела 
по  здравеопазването.  От  своя  страна,  той  е  говорил  с  министъра 
на  Народното  здраве  и  други  секретари. 

По  утвърждаване  на  АМ. 

По  принцип,  те  се  утвърждават  от  Началника  на  разузнава¬ 
телното  управление  или  само  от  отдела  за  АМ.  Към  Министъра  на  ДС 
въобще  не  отиват  предложения  за  АМ,  а  само  резултатите. 


Началникът  на  управлението  утвърждавал  мероприятията, 
при  които  трябва  да  се  изразходват  големи  суми. 

Зам. -началникът  на  отдела  за  АМ  има  право  да  утвърди 
изразходването  на  суми  до  3000  западни  марки. 

Началникът  на  отдела  утвърждава  суми  до  5000  западни 

марки. 

Някои  от  генералите  /зам. -началници  на  управления/  -  до 
30,000  марки. 

Началникът  на  управление  -  практически  може  да  утвърждава 
всякакъв  разход,  напр.  -  150,000  западни  марки. 

Началниците  на  отделения  утвърждават  до  1000  марки. 

До  др. Милке  се  изпращали  справки  за  резултатите.  Той  ин¬ 
формирал  само  Хонекер.  Много  доволен  бил  кога то  му  представяли 
материали  по  икономическите  проблеми. 

По  правата  на  човека  /Специалните  органи/ 

В  центъра  на  вниманието  на  немските  другари  по  отноше¬ 
ние  на  различните  организации  в  Зап. Германия,  които  спекулират  с 
въпросите  за  правата  на  човека,  е  т.нар.  "Международен  център  по 
правата  на  човека"  в  Зап. Германия  и  други  западноевропейски  стра¬ 
ни  .Този  център  е  нещо  подобно  на  "Амнести  Интернейшънъл" ,  но 
стои  далеч  по-надясно.  Има  информация  за  вътрешните  отношения  на 
тази  организация.  Работят  по  отделни  политически  личности.  Успяли 
да  организират  отделни  участници  в  организацията  да  застанат  едни 
срещу  други.  Мероприятията  провеждат  заедно  с  КР0.  Публикували 
голяма  статия  в  "Щерн"  по  този  проблем. 

Немски  опит 

Имат  големи  резултати  от  елетктронното  разузнаване  и 
подслушване.  Получили  са  интересни  данни  за  личния  живот  на  Щраус. 

ЗАКЛЮЧЕНИЕ:  Бяха  уточнени  и  взаимно  допълнени  предложени¬ 
те  съвместни  мероприятия  за  следващите  две  години. 

